Врз основа на член 41 став (12) од Законот за средното образование („Службен весник на Република Македонија“ бр. 44/95, 24/96, 34/96, 35/97, 82/99, 29/02, 40/03, 42/03, 67/04, 55/05, 113/05, 35/06, 30/07, 49/07, 81/08, 92/08, 33/10, 116/10, 156/10, 18/11, 42/11, 51/11, 6/12, 100/12, 24/13, 41/14, 116/14, 135/14, 10/15, 98/15, 145/15, 30/16, 127/16, 67/17 и 64/18 и „Службен весник на Република Северна Македонија“ бр. 229/20, 78/25, 132/25 и 250/25), министерот за образование и наука донесе
ПРАВИЛНИК
за изменување и дополнување на Правилникот за начинот на реализација на средното образование за вонредните ученици
Член 1
Во Правилникот за начинот на реализација на средното образование за вонредните ученици  бр. 13-16414/1 од 29.12.2025 год., членот 11 став (4) се менува и гласи:
„Средствата за запишување, полагање испити, практична обука, полагање на интерните испити на крајот на средното образование и други активности предвидени со овој правилник, се уплаќаат исклучиво на сметката на училиштето наменета за самофинансирачки активности“
По ставот (4) се додаваат два нови ставови (5) и (6), кои гласат: 
„Средствата за полагање на екстерните испити се уплаќаат исклучиво на сметката на Државниот испитен центар.
Висината на средствата за полагање на екстерните испити ја определува министерката за образование и наука, на предлог на Државниот испитен центар.“
Член 2
Овој правилник влегува во сила наредниот ден од денот на неговото донесување.

